**BEHANDLING AF FNAT med NIX® PERMETHRIN CREME 5%**

BEMÆRK: Gravide eller ammen­de kvin­der, skal be­hand­les med et andet præparat. Børn under 3 år og voksne over 60 år skal be­handles på en særlig måde - se ne­denfor.

Alle tætte relationer (husstand, kæreste og lignende) skal behandles sam­ti­digt - også selvom der ikke er symptomer hos alle!

Behandlingen foretages med **NIX® PERMETHRIN CREME**­. Be­hand­lingen foretages mest praktisk før sovetid.

**Inden behandlingen:**

Beregn hvor meget creme­, der skal bruges til hele husstanden der skal beregnes ca. 30 gram (= 1 tube) til en voksen person over 12 år til én fnatkur

- større børn (6-12 år) skal bru­ge mindst 15 gram (= ½ tube)

- og mindre børn (under 5 år) mindst 7,5 gram af cremen (= ¼ tube) til én fnatkur.

En tube **NIX® PERME­THRIN CREM­E** på 30 gram koster i håndkøb ca. 280 kr.

**Behandlingen:**

Afvaskning foretages inden behand­lin­gen. Huden skal være helt tør in­den cremen smøres på. Tag alt tøj af. Hele kroppen fra kæbebenet, bag ørene og nedefter skal fuldstændig ind­smøres i et tyndt lag (få hjælp til at smøre ryggen ind). I visse tilfælde skal cremen også påføres i ansigtet, men kun efter aftale med lægen.

Fingrene, håndledde­ne, tæerne, bryst­vorterne, armhu­lerne, navlen, kønsde­lene samt området omkring endetar­men indgnides særligt omhyg­geligt. Til sidst indsmøres hænderne en ekstra gang.

Cremen skal sidde på huden i 12 ti­mer. **HUSK:** Hvis hæn­derne vaskes i løbet af de 12 timer, skal de indgnides i **NIX® PERMETHRIN CREME** igen.

Der er desuden en god ide at klippe neglene helt korte.

Det anbefales at undgå tæt kropskontakt med andre i 36 timer efter en fnatkur.

**Efterbehandling:**

Afvaskning af cremen:

Næste morgen (efter 12 timer) afvaskes cremen grun­digt med varmt vand og sæbe - helst ved et brusebad.

Tag rent tøj på. Sengetøj og håndklæder skiftes og vaskes ved 60 grader. Tøj, der er anvendt indenfor den sidste uge, skal vaskes ved min 60 grader. Tøj, der ikke tåler vask, kan lægges i en plastikpose i en uge.

Senge, møbler og gulvtæpper skal støvsu­ges, hjemmet rengøres med almindelig rengøringsmiddel.

Undgå uldent tøj direkte mod huden i den første tid efter behandlin­gen (kan i sig selv give kløe).

Det er ikke ualminde­ligt at hudkløen fortsætter i 2-3 uger efter behand­lingen selvom alle mider er dræbt af behandlingen.

Fnatkur skal gentages efter en uge.

Kløen ved fnat skyldes blandt andet aller­gi overfor midens efter­laden­skaber i fnat-gangene. Det tager tid før huden er udskiftet og de døde mider og deres efterladenskaber er af­stødt, og ny hud er vokset frem. Dia­gnosen fnat kan principielt kun stilles ved at finde en levende mide! Ved­varende kløe behøver ikke at betyde, at be­handlingen ikke har virket.

Hos ca. 10% er **NIX® PERMETHRIN CREME** ikke effektiv.

**Behandling af børn under 3 år og voksne over 60 år:**

Hos børn under 3 år og voksne over 60 år kan miden findes i ansig­tet eller i hår­bunden. Derfor anbefaler man at børn under 3 år og voksne over 60 år også behand­les i disse hudområder – dvs. man skal behandles fra top til tå (undtagen partiet lige om­kring øjnene og munden) - og på samme måde som beskrevet under behandlingen af voksne (se oven­for).

*Ver: 1/21
1/2021 MB
Revideres 1/2022*